|  |  |  |
| --- | --- | --- |
|  |  | **ΑΝΑΚΟΙΝΟΠΟΙΗΣΗ****Θεσσαλονίκη,** 5/02/2024 |
| ΕΛΛΗΝΙΚΗ ΔΗΜΟΚΡΑΤΙΑ |  | **Αρ. πρωτ.: 3264** |
| **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** |  | **ΠΡΟΣ:** Δ/ντές & Δ/ντριες Σχολικών μονάδωνΔΔΕ Θεσσαλονίκης |
| **ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ** |  |
| **ΑΝΑΤΟΛΙΚΗΣ ΘΕΣΣΑΛΟΝΙΚΗΣ** |  |
| Ταχ. Δ/νση  | : Σαπφούς 44 |  |
| T.Κ. Πόλη  | : 54627 – Θεσσαλονίκη |  |
| Πληροφορίες  | : Αντωνία Δαρδιώτη, Υπεύθυνη Περιβαλλοντικής Εκπαίδευσης, Κωνσταντίνος Τσαπουρνάς, Υπεύθυνος Αγωγής Σταδιοδρομίας  |  |
| Τηλέφωνο  | : 2310524838 |  |
| e-mail  | : mail@dide-a.thess.sch.gr  |  |

**ΘΕΜΑ: «Εκπαιδευτικές επισκέψεις στα Κέντρα Εκπαίδευσης για το Περιβάλλον και την Αειφορία (Κ.Ε.ΠΕ.Α.) κατά το σχολικό έτος 2023-2024»**

ΣΧΕΤ.: Εγκύκλιος ΥΠΑΙΘΑ: Φ11/11511/Δ7/2-02-2024

Με βάση την εγκύκλιο της Διεύθυνσης Υποστήριξης Προγραμμάτων και Εκπαίδευσης για την Αειφορία του ΥΠΑΙΘΑ (Φ11/11511/Δ7/2-02-2024) για το πλαίσιο σχεδιασμού και υλοποίησης των διδακτικών επισκέψεων σχολικών μονάδων στα Κ.Ε.ΠΕ.Α., κάθε Διεύθυνση Εκπαίδευσης, διά μέσου των Υπευθύνων Περιβαλλοντικής Εκπαίδευσης/Πολιτιστικών Θεμάτων/Αγωγής Υγείας/Σχολικού Επαγγελματικού Προσανατολισμού ή Σχολικών Δραστηριοτήτων αναλαμβάνει τη συγκέντρωση των αιτημάτων των σχολικών μονάδων για επίσκεψη σε Κ.Ε.ΠΕ.Α. για το υπόλοιπο του σχολικού έτους 2023-24 και τη διαβίβασή των σχετικών αιτημάτων στα αντίστοιχα Κ.Ε.ΠΕ.Α.

**Οι σχολικές μονάδες έχουν δικαίωμα να κάνουν αίτηση επίσκεψης σε έως δύο (2) Κ.Ε.ΠΕ.Α. (μία εντός ΠΔΕ Κ. Μακεδονίας και μία εκτός).** Στην Π.Δ.Ε. Κεντρικής Μακεδονίας υπάγονται τα Κ.Ε.ΠΕ.Α/πρώην ΚΠΕ: Ανατολικού Ολύμπου, Αρναίας, Έδεσσας-Γιαννιτσών, Ελευθερίου Κορδελιού & Βερτίσκου, Θέρμης (Λιβάδι), Κιλκίς, Νάουσας και Ποροΐων.

**Έγκυρες αιτήσεις σε Κ.Ε.ΠΕ.Α. είναι όσες υποβληθούν στην παρακάτω φόρμα από τον/τη Διευθυντή/ντρια της ενδιαφερόμενης σχολικής μονάδας:**

**https://forms.gle/y4ByRJyyCqbBRNqA9**

 **έως και την Πέμπτη 8 Φεβρουαρίου 2024.**

 **Προσοχή:** 1. Για κάθε Κ.Ε.ΠΕ.Α. απαιτείται ξεχωριστή αίτηση.

2. Οι σχολικές μονάδες εκτός της υποβολής της ηλεκτρονικής φόρμας, συμπληρώνουν και την αίτηση που εμπεριέχεται στην εγκύκλιο και την αποστέλλουν στο grafperi@dide-a.thess.sch.gr (σε μορφή pdf ή εικόνας με τις υπογραφές που απαιτούνται) για διαβίβαση στα Κ.Ε.ΠΕ.Α.

3. Η υλοποίηση προγράμματος Σχολικών Δραστηριοτήτων δεν αποτελεί προϋπόθεση για την επίσκεψη στα Κ.Ε.ΠΕ.Α., αλλά λαμβάνεται υπόψη στη σειρά προτεραιότητας στον πίνακα των σχολικών μονάδων που αποστέλλεται σε κάθε Κ.Ε.ΠΕ.Α. από την Διεύθυνση.

**Τα σχολεία της ΔΔΕ Ανατολικής Θεσσαλονίκης δύνανται να επιλέξουν από τα προγράμματα Κ.Ε.ΠΕ.Α**, για τα οποία κρίνουν ότι ενδιαφέρονται οι μαθητές/τριές τους και καλύπτουν τις εκπαιδευτικές ανάγκες και τους στόχους του σχολείου τους. Οι αιτήσεις των σχολείων θα διαβιβαστούν, αφού ταξινομηθούν και εφόσον πληρούν τις προϋποθέσεις (όχι πάνω από 2 Κ.Ε.ΠΕ.Α. ανά σχολική μονάδα) στα ενδιαφερόμενα Κ.Ε.ΠΕ.Α. έως την 12η Φεβρουαρίου. Σε σχέση με τη σειρά προτεραιότητας, κατά την κατάρτιση των πινάκων, θα ληφθούν υπόψη η υλοποίηση εγκεκριμένου προγράμματος Σχολικών Δραστηριοτήτων και η συνάφειά του με το αντίστοιχο πρόγραμμα του Κ.Ε.Π.Ε.Α. καθώς και η συχνότητα εκπαιδευτικών επισκέψεων του σχολείου σε Κ.Ε.ΠΕ.Α.

Τα Κ.Ε.ΠΕ.Α., βάσει των πινάκων που τους έχουν αποσταλεί επιλέγουν και καλούν τα σχολεία, μέχρι να συμπληρώσουν τον απαιτούμενο αριθμό μαθητών/τριών που δύνανται να υποδεχθούν και αναρτούν στις ιστοσελίδες τους τις τελικές καταστάσεις των σχολικών ομάδων που έχουν εντάξει στον προγραμματισμό τους για επίσκεψη στο Κ.Ε.ΠΕ.Α. Η επικοινωνία (διακίνηση των εγγράφων των Κ.Ε.ΠΕ.Α. προς τις σχολικές μονάδες) διενεργείται μέσω των Υπευθύνων Περιβαλλοντικής Εκπαίδευσης, Αγωγής Υγείας, Πολιτιστικών Θεμάτων, Σχολικού Επαγγελματικού Προσανατολισμού και Σχολικών Δραστηριοτήτων της κάθε Διεύθυνσης. Να σημειωθεί ότι δεν προβλέπεται κάλυψη δαπανών φιλοξενίας στο Τεχνικό Δελτίο του Έργου. Οι εκπαιδευτικές και οι επιμορφωτικές δράσεις των Κ.Ε.ΠΕ.Α. πραγματοποιούνται χωρίς Δαπάνη για το Δημόσιο.

Συν: 1. Εγκύκλιος ΥΠΑΙΘΑ (Φ11/11511/Δ7/2-02-2024) στην οποία περιλαμβάνεται ο ΠΙΝΑΚΑΣ ΤΩΝ ΠΡΟΣΦΕΡΟΜΕΝΩΝ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ Κ.Ε.ΠΕ.Α.

2. Αίτηση σχολικής μονάδας σε word μορφή

|  |  |  |  |  |
| --- | --- | --- | --- | --- |
|  |

|  |
| --- |
| **Η Διευθύντρια** **της Δ.Ε. Ανατολικής Θεσσαλονίκης** |
|  |
| **Δρ. Ζωή Βαζούρα****Φιλόλογος** |

 |